ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 22.05.2015թ. ստացվել է բողոք:

Բողոք բերող անձ` «Վեկար» ՍՊԸ

Պատվիրատու` ՀՀ ԳՆ սննդամթերքի անվտանգության պետական ծառայություն

**Գնման ընթացակարգի ծածկագիրը և առարկան`** «ՇՀԱՊՁԲ-15/21 ՀՀ ԳՆ ՍԱՊԾ 15» ծածկագրով շրջանակային համաձայնագրի միջոցով գնում կատարելու ընթացակարգ, ՀՀ ԳՆ սննդամթերքի անվտանգության պետական ծառայության կողմից ամենագնաց ավտոմեքենայի ձեռքբերում:

**Բողոքի առարկան և պահանջը`** Չեղյալ համարել ՀՀ ԳՆ սննդամթերքի անվտանգության պետական ծառայության կողմից ավտոմեքենաների ձեռքբերման նպատակով կազմակերպված «ՇՀԱՊՁԲ-15/21 ՀՀ ԳՆ ՍԱՊԾ 15» ծածկագրով շրջանակային համաձայնագրի միջոցով գնում կատարելու ընթացակարգի գնահատող հանձնաժողովի 20.05.2015թ. տեղի ունեցած նիստի թիվ 5 արձանագրությունը և նշված գնման ընթացակարգի արդյունքում որպես հաղթող ճանաչել «Վեկար» ՍՊԸ-ին:

Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**